title: Decizia (UE) 2015/1674 a Parlamentului European din 29 aprilie 2015 privind închiderea conturilor Autorității Europene pentru Valori Mobiliare și Piețe pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/303

      DECIZIA (UE) 2015/1674 A PARLAMENTULUI EUROPEAN
      din 29 aprilie 2015
      privind închiderea conturilor Autorității Europene pentru Valori Mobiliare și Piețe pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Autorității Europene pentru Valori Mobiliare și Piețe pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Autorității Europene pentru Valori Mobiliare și Piețe pentru exercițiul financiar 2013, însoțit de răspunsurile autorității (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a autorității cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (5), în special articolul 64,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri economice și monetare (A8-0087/2015),

         1.

            ia act de conturile anuale finale ale Autorității Europene pentru Valori Mobiliare și Piețe, astfel cum sunt anexate la raportul Curții de Conturi;

         2.

            aprobă închiderea conturilor Autorității Europene pentru Valori Mobiliare și Piețe pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Autorității Europene pentru Valori Mobiliare și Piețe, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 247.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 331, 15.12.2010, p. 84.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Consiliului din 19 decembrie 2006 privind semnarea și aplicarea provizorie a Acordului între Comunitatea Europeană și Guvernul Malaysiei privind anumite aspecte ale serviciilor aeriene

text:
Anunţ juridic important

|

32006D1015

Jurnalul Oficial L 200 , 01/08/2007 p. 0729 - 0729 Jurnalul Oficial L 414 , 30/12/2006 p. 0084 - 0084

		Decizia Consiliuluidin 19 decembrie 2006privind semnarea și aplicarea provizorie a Acordului între Comunitatea Europeană și Guvernul Malaysiei privind anumite aspecte ale serviciilor aeriene(2006/1015/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 5 iunie 2003, Consiliul a autorizat Comisia să inițieze negocieri cu țările terțe în vederea înlocuirii unor dispoziții ale acordurilor bilaterale existente printr-un acord comunitar.(2) Comisia a negociat, în numele Comunității, un acord cu Guvernul Malaysiei privind anumite aspecte ale serviciilor aeriene, în conformitate cu mecanismele și liniile directoare din anexa la decizia Consiliului de autorizare a Comisiei să inițieze negocieri cu țările terțe în vederea înlocuirii unor dispoziții ale acordurilor bilaterale existente printr-un acord comunitar.(3) Sub rezerva încheierii eventuale a acestuia la o dată ulterioară, acordul negociat de Comisie ar trebui să fie semnat și aplicat cu titlu provizoriu,DECIDE:Articolul 1Semnarea Acordului între Comunitatea Europeană și Guvernul Malaysiei privind anumite aspecte ale serviciilor aeriene se aprobă în numele Comunității, sub rezerva deciziei Consiliului privind încheierea acordului menționat.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității, sub rezerva încheierii acestuia.Articolul 3Până la intrarea în vigoare, acordul se aplică cu titlu provizoriu începând din prima zi a primei luni următoare datei la care părțile și-au notificat îndeplinirea procedurilor necesare în acest scop.Articolul 4Președintele Consiliului este autorizat să procedeze la notificarea prevăzută la articolul 9 alineatul (2) din acord.Adoptată la Bruxelles, 19 decembrie 2006.Pentru ConsiliuPreședinteleJ. Korkeaoja--------------------------------------------------


title: 2008/695/CE: Decizia Comisiei din 29 august 2008 de aprobare a intrării în funcțiune a Consiliului consultativ regional pentru Marea Mediterană în cadrul politicii comune în domeniul pescuitului

text:
               30.8.2008

               RO

               Jurnalul Oficial al Uniunii Europene

               L 232/12

      DECIZIA COMISIEI

   din 29 august 2008
   de aprobare a intrării în funcțiune a Consiliului consultativ regional pentru Marea Mediterană în cadrul politicii comune în domeniul pescuitului
   (2008/695/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2004/585/CE a Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului (1), în special articolul 3 alineatul (3),
   având în vedere recomandarea transmisă de Italia la 16 mai 2008 în numele Spaniei, Franței, Greciei, Maltei, Sloveniei și Ciprului,
   întrucât:

               (1)

               Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (2) și Decizia 2004/585/CE stabilesc cadrul pentru instituirea și funcționarea consiliilor consultative regionale.

               (2)

               Articolul 2 din Decizia 2004/585/CE instituie un consiliu consultativ regional pentru Marea Mediterană.

               (3)

               În conformitate cu articolul 3 alineatul (1) din Decizia 2004/585/CE, reprezentanții sectorului pescuitului și ai altor grupuri de interese au înaintat Greciei, Spaniei, Franței, Ciprului, Maltei și Sloveniei o cerere privind funcționarea consiliului consultativ regional respectiv.

               (4)

               În conformitate cu articolul 3 alineatul (2) din Decizia 2004/585/CE, statele membre în cauză au stabilit dacă cererea privind Consiliul consultativ regional pentru Marea Mediterană este conformă cu dispozițiile prevăzute în decizia respectivă. La 16 mai 2008, statele membre în cauză au transmis Comisiei o recomandare privind consiliul consultativ regional respectiv.

               (5)

               Comisia a evaluat cererea părților interesate și recomandarea respectivă, ținând seama de Decizia 2004/585/CE, precum și de obiectivele și principiile politicii comune în domeniul pescuitului și consideră că acest Consiliu consultativ regional pentru Marea Mediterană este gata să devină funcțional,

         DECIDE:
   Articol unic
   Consiliul consultativ regional pentru Marea Mediterană, instituit prin articolul 2 alineatul (1) litera (b) din Decizia 2004/585/CE, este funcțional începând cu 15 septembrie 2008.

      Adoptată la Bruxelles, 29 august 2008.

            Pentru Comisie

         Joe BORG

            Membru al Comisiei

      (1)  JO L 256, 3.8.2004, p. 17. Decizie modificată prin Decizia 2007/409/CE (JO L 155, 15.6.2007, p. 68).

      (2)  JO L 358, 31.12.2002, p. 59. Regulament modificat prin Regulamentul (CE) nr. 865/2007 (JO L 192, 24.7.2007, p. 1).


title: Decizia Consiliului din 20 martie 2006 privind încheierea unui acord sub forma unui schimb de scrisori între Comunitatea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului de aderare la Uniunea Europeană

text:
Anunţ juridic important

|

32006D0398

Jurnalul Oficial L 154 , 08/06/2006 p. 0022 - 0023 Jurnalul Oficial L 294 , 25/10/2006 p. 0190 - 0192

		20060320Decizia Consiliuluidin 20 martie 2006privind încheierea unui acord sub forma unui schimb de scrisori între Comunitatea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului de aderare la Uniunea Europeană(2006/398/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 22 martie 2004, Consiliul a autorizat Comisia să inițieze negocieri cu anumiți alți membri ai Organizației Mondiale a Comerțului (OMC), în temeiul articolului XXIV alineatul (6) din Acordul General pentru Tarife și Comerț (GATT) 1994, în cadrul procesului de aderare la Uniunea Europeană a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace.(2) Negocierile s-au desfășurat de către Comisie în consultare cu comitetul instituit în temeiul articolului 133 din tratat și având în vedere directivele de negociere adoptate de Consiliu.(3) Comisia a finalizat negocierile pentru un acord sub forma unui schimb de scrisori între Comunitatea Europeană și Republica Populară Chineză. Acordul respectiv ar trebui aprobat în consecință.(4) Măsurile necesare punerii în aplicare a prezentei decizii ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei [1],DECIDE:Articolul 1Se aprobă, în numele Comunității, Acordul sub forma unui schimb de scrisori între Comunitatea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 privind modificarea concesiilor din listele angajamentelor Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului lor de aderare la Uniunea Europeană.Textul acordului sub forma unui schimb de scrisori se atașează la prezenta decizie.Articolul 2Comisia adoptă normele de aplicare a acordului sub forma unui schimb de scrisori în conformitate cu procedura stabilită la articolul 3 alineatul (2) din prezenta decizie.Articolul 3(1) Comisia este asistată de Comitetul de gestionare a cerealelor înființat prin articolul 25 din Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [2], sau de comitetul competent pentru produsul în cauză înființat prin articolul corespunzător din regulamentul privind organizarea comună a pieței în cauză.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE.Perioada menționată la articolul 4 alineatul (3) din Decizia 1999/468/CE se stabilește la o lună.(3) Comitetul își stabilește regulamentul de procedură.Articolul 4Președintele Consiliului este autorizat să desemneze persoana împuternicită (persoanele împuternicite) să semneze acordul pentru a angaja Comunitatea [3].Adoptată la Bruxelles, 20 martie 2006.Pentru Consiliu,PreședinteleU. Plassnik[1] JO L 184, 17.7.1999, p. 23.[2] JO L 270, 21.10.2003, p. 78. Regulament, astfel cum a fost modificat prin Regulamentul (CE) nr. 1154/2005 al Comisiei (JO L 187, 19.7.2005, p. 11).[3] Data intrării în vigoare a acordului se va publica în Jurnalul Oficial al Uniunii Europene.--------------------------------------------------


title: 2009/518/CE: Decizia Consiliului din 25 iunie 2009 de numire a unui supleant britanic în cadrul Comitetului Regiunilor

text:
               3.7.2009

               RO

               Jurnalul Oficial al Uniunii Europene

               L 173/12

      DECIZIA CONSILIULUI

   din 25 iunie 2009
   de numire a unui supleant britanic în cadrul Comitetului Regiunilor
   (2009/518/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului britanic,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de supleant în cadrul Comitetului Regiunilor devine vacant ca urmare a încheierii mandatului doamnei Muriel BARKER,

         DECIDE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   domnul Roger STONE, Councillor for Rotherham, Yorkshire & Humberside region, England.
   Articolul 2
   Prezenta decizie produce efecte de la data adoptării.

      Adoptată la Luxemburg, 25 iunie 2009.

            Pentru Consiliu

            Președintele

         L. MIKO

      (1)  JO L 56, 25.2.2006, p. 75.


title: Decizia (UE) 2016/1507 a Parlamentului European din 28 aprilie 2016 privind descărcarea de gestiune pentru execuția bugetului Autorității Bancare Europene aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/216

         DECIZIA (UE) 2016/1507 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Autorității Bancare Europene aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Autorității Bancare Europene pentru exercițiul financiar 2014,

               —

               având în vedere Raportul Curții de Conturi privind conturile anuale ale Autorității Bancare Europene pentru exercițiul financiar 2014, însoțit de răspunsul autorității (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a autorității în ceea ce privește execuția bugetară pentru exercițiul financiar 2014 (05584/2016 – C8-0086/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a unei Autorități europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A8-0090/2016),

               1.

               acordă directorului executiv al Autorității Bancare Europene descărcarea de gestiune pentru execuția bugetului autorității aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Bancare Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 111.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 12.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2016/344 a Parlamentului European și a Consiliului din 9 martie 2016 privind instituirea unei platforme europene pentru intensificarea cooperării în materie de combatere a muncii nedeclarate (Text cu relevanță pentru SEE)

text:
               11.3.2016

               RO

               Jurnalul Oficial al Uniunii Europene

               L 65/12

         DECIZIA (UE) 2016/344 A PARLAMENTULUI EUROPEAN ȘI A CONSILIULUI
   din 9 martie 2016
   privind instituirea unei platforme europene pentru intensificarea cooperării în materie de combatere a muncii nedeclarate
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 153 alineatul (2) litera (a),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Comitetului Economic și Social European (1),
   având în vedere avizul Comitetului Regiunilor (2),
   hotărând în conformitate cu procedura legislativă ordinară (3),
   întrucât:

               (1)

               În comunicarea sa din 18 aprilie 2012, intitulată „Către o redresare generatoare de locuri de muncă”, Comisia a subliniat necesitatea unei mai bune cooperări între statele membre și a anunțat lansarea de consultări cu privire la instituirea unei platforme la nivelul Uniunii între inspectoratele de muncă și alte autorități responsabile cu aplicarea legii, pentru a combate munca nedeclarată, vizând îmbunătățirea cooperării, schimbul de bune practici și identificarea unor principii comune pentru inspecții.

               (2)

               În conformitate cu articolul 148 din Tratatul privind funcționarea Uniunii Europene (TFUE), prin Decizia (UE) 2015/1848 (4), Consiliul a adoptat orientări pentru politicile de ocupare a forței de muncă ale statelor membre. Aceste orientări servesc statelor membre la definirea programelor lor naționale de reformă și la punerea în aplicare a reformelor. Orientările privind ocuparea forței de muncă constituie baza pentru recomandările specifice fiecărei țări pe care Consiliul le adresează statelor membre în temeiul articolului menționat. În ultimii ani, aceste recomandări specifice fiecărei țări au inclus recomandări privind combaterea muncii nedeclarate.

               (3)

               Articolul 151 din TFUE stabilește ca obiective în domeniul politicii sociale promovarea ocupării forței de muncă și îmbunătățirea condițiilor de trai și de muncă. În vederea realizării acestor obiective, Uniunea poate susține și completa activitățile statelor membre în domeniile sănătății și securității la locul de muncă, condițiilor de muncă, integrării persoanelor excluse de pe piața forței de muncă și combaterii excluziunii sociale. În conformitate cu articolul 153 alineatul (2) litera (a) din TFUE, Uniunea poate adopta măsuri menite să încurajeze cooperarea dintre statele membre, excluzând orice armonizare a actelor cu putere de lege și a normelor administrative ale statelor membre.

               (4)

               Parlamentul European, în rezoluția sa din 14 ianuarie 2014 referitoare la inspecțiile eficace la locul de muncă ca strategii de îmbunătățire a condițiilor de muncă în Europa, a salutat inițiativa Comisiei de a crea o platformă europeană și a solicitat intensificarea cooperării la nivelul Uniunii pentru a combate munca nedeclarată, care, astfel cum se arată în rezoluție, afectează în mod negativ economia Uniunii, creând situații de concurență neloială, punând în pericol sustenabilitatea financiară a modelelor sociale ale Uniunii și având drept consecință o lipsă tot mai acută a protecției sociale și a locurilor de muncă pentru lucrători.

               (5)

               Munca nedeclarată a fost definită în comunicarea Comisiei din 24 octombrie 2007 intitulată „Accelerarea luptei împotriva muncii nedeclarate” drept „orice activitate remunerată, care este legală în ceea ce privește natura ei, dar nu este declarată autorităților publice, luând în calcul diferențele sistemelor de reglementare din statele membre”. Respectiva definiție a exclus toate activitățile ilegale.

               (6)

               Munca nedeclarată are, adesea, o dimensiune transfrontalieră. Natura muncii nedeclarate poate să difere de la o țară la alta, în funcție de contextul economic, administrativ și social. Legislația națională în ceea ce privește munca nedeclarată și definițiile utilizate la nivel național sunt diferite. Prin urmare, măsurile care vizează combaterea muncii nedeclarate ar trebui adaptate pentru a ține seama de aceste diferențe.

               (7)

               Estimările arată că munca nedeclarată constituie o parte semnificativă a economiei Uniunii. Deoarece munca nedeclarată este definită diferit de către legislațiile naționale ale statelor membre, este dificil să se obțină date precise privind amploarea acestui fenomen.

               (8)

               Utilizarea abuzivă a statutului de independent, astfel cum este definit de către legislația națională, la nivel național sau în situații transfrontaliere, este o formă de muncă declarată în mod fals care este adesea asociată cu munca nedeclarată. Activitatea independentă falsă apare atunci când o persoană este declarată ca independentă, deși aceasta îndeplinește în același timp condițiile caracteristice unui raport de angajare, pentru a evita anumite obligații legale sau fiscale. Platforma instituită prin prezenta decizie („platforma”) ar trebui să abordeze problematica muncii nedeclarate, sub diferitele sale forme, precum și munca declarată în mod fals, asociată acesteia, inclusiv activitatea independentă falsă.

               (9)

               Munca nedeclarată are implicații grave pentru lucrătorii în cauză, aceștia fiind nevoiți să accepte condiții de muncă precare și, uneori, periculoase, salarii mult mai mici, încălcări grave ale drepturilor lucrătorilor și o protecție mult mai redusă în temeiul legislației muncii și al protecției sociale, ceea ce îi privează astfel pe lucrătorii respectivi de prestații sociale adecvate, de drepturi la pensie și de acces la asistență medicală, precum și de posibilități de dezvoltare a aptitudinilor și de învățare pe tot parcursul vieții.

               (10)

               În condițiile în care efectele negative ale muncii nedeclarate asupra societății și a economiei îmbracă forme diferite, platforma are ca scop îmbunătățirea condițiilor de muncă și promovarea integrării pe piața forței de muncă și a incluziunii sociale. Munca nedeclarată are implicații bugetare grave prin venituri fiscale și asigurări sociale reduse, subminând astfel sustenabilitatea financiară a sistemelor de protecție socială. Aceasta are un impact negativ asupra ocupării forței de muncă și a productivității și denaturează condițiile de concurență echitabilă.

               (11)

               Munca nedeclarată are un impact diferit asupra diferitelor grupuri sociale, printre care se numără femeile, migranții și lucrătorii casnici. Unii dintre lucrătorii nedeclarați se află într-o poziție deosebit de vulnerabilă.

               (12)

               În toate statele membre s-a introdus o gamă largă de abordări și măsuri politice pentru a abordarea muncii nedeclarate. De asemenea, statele membre au încheiat acorduri bilaterale și au realizat proiecte multilaterale privind anumite aspecte ale muncii nedeclarate. Modalitățile de abordare a problemei complexe pe care o constituie munca nedeclarată trebuie în continuare să fie îmbunătățite, o abordare cuprinzătoare fiind necesară în acest scop. Platforma nu ar trebui să împiedice aplicarea acordurilor sau a înțelegerilor bilaterale sau multilaterale privind cooperarea administrativă.

               (13)

               Participarea la activitățile platformei nu aduce atingere competențelor și/sau obligațiilor statelor membre în ceea ce privește combaterea muncii nedeclarate, nici responsabilităților care le revin acestora la nivel național sau internațional, printre altele, în temeiul convențiilor aplicabile și relevante ale Organizației Internaționale a Muncii (OIM), cum ar fi Convenția nr. 81 privind inspecția muncii în industrie și comerț.

               (14)

               Cooperarea dintre statele membre la nivelul Uniunii rămâne departe de a fi cuprinzătoare în ceea ce privește atât statele membre implicate, cât și aspectele reglementate. Nu există un mecanism formal de cooperare transfrontalieră între autoritățile relevante ale statelor membre pentru a aborda în mod exhaustiv aspectele legate de munca nedeclarată.

               (15)

               Încurajarea cooperării între statele membre la nivelul Uniunii este necesară pentru a sprijini statele membre să combată munca nedeclarată în mod mai eficient și mai eficace. În acest context, platforma ar trebui să vizeze facilitarea și sprijinirea schimbului de bune practici și de informații și să ofere un cadru la nivelul Uniunii menit să dezvolte înțelegerea comună, expertiza și analiza cu privire la munca nedeclarată. Definițiile și conceptele stabilite în comun cu privire la munca nedeclarată ar trebui să reflecte evoluțiile de pe piața forței de muncă. Platforma ar trebui, de asemenea, să încurajeze cooperarea între diferitele autorități responsabile cu aplicarea legii ale statelor membre, care participă la astfel de acțiuni cu caracter transfrontalier pe bază de voluntariat.

               (16)

               Prezenta decizie are drept obiectiv să încurajeze cooperarea dintre statele membre la nivelul Uniunii. Situația muncii nedeclarate diferă foarte mult de la un stat membru la altul și, prin urmare, nevoile autorităților relevante și ale altor actori ai statelor membre în materie de cooperare diferă la rândul lor. Statele membre își păstrează competența de a decide care este gradul lor de participare la activitățile aprobate în cadrul reuniunii plenare a platformei.

               (17)

               La nivelul Uniunii ar trebui să se încurajeze o cooperare strânsă și eficace între statele membre, astfel încât acestea să își poată sprijini reciproc și completa activitățile legate de combaterea muncii nedeclarate. Măsurile adoptate la nivel național depind de contextul specific existent în fiecare stat membru individual, iar activitățile desfășurate în cadrul platformei nu se pot substitui unei evaluări naționale a măsurilor corespunzătoare care urmează a fi adoptate.

               (18)

               Statele membre și autoritățile lor relevante își păstrează competența în ceea ce privește identificarea, analiza și soluționarea problemelor practice legate de asigurarea respectării legislației relevante a Uniunii privind condițiile de muncă și protecția socială la locul de muncă și în ceea ce privește stabilirea măsurilor care trebuie adoptate la nivel național pentru a transpune în practică rezultatele activităților desfășurate în cadrul platformei.

               (19)

               Platforma ar trebui să facă uz de toate sursele pertinente de informații, în special studii, acorduri bilaterale încheiate între statele membre și proiecte de cooperare multilaterală, și să creeze sinergii între instrumentele și structurile existente la nivelul Uniunii pentru a maximiza efectul disuasiv sau preventiv al măsurilor respective. Acțiunile desfășurate în cadrul platformei ar putea lua forma unui cadru pentru instruiri comune, evaluări inter pares, a instituirii unor instrumente precum băncile de cunoștințe interactive, ținând seama de studiile existente privind fezabilitatea, printre altele de activitatea Fundației Europene pentru Îmbunătățirea Condițiilor de Viață și de Muncă (Eurofound) și, având în vedere importanța protecției datelor, a unor soluții pentru schimbul de date. Campaniile europene sau strategiile comune ar putea crește gradul de conștientizare privind munca nedeclarată, bazându-se în acest scop pe politici și strategii care există deja într-o măsură mai mică sau mai mare în statele membre, menite să sensibilizeze opinia publică în legătură cu munca nedeclarată. Platforma ar trebui să includă și actori neguvernamentali, ca surse importante de informații.

               (20)

               Platforma ar trebui să contribuie la consolidarea cooperării între statele membre, inclusiv prin facilitarea adoptării unor abordări inovatoare în ceea ce privește cooperarea și asigurarea respectării normelor la nivel transfrontalier, precum și prin evaluarea experiențelor dobândite de statele membre în urma unei astfel de cooperări. Realizarea în timp util a schimburilor de informații este esențială pentru a reduce amploarea fenomenului muncii nedeclarate.

               (21)

               În cazul în care un membru al platformei consideră că prezentarea unor cazuri specifice este oportună în vederea facilitării schimbului de informații și de bune practici în cadrul platformei, respectivele cazuri ar trebui anonimizate în mod corespunzător. Platforma poate desfășura o activitate eficace numai cu condiția ca persoanele care fac cunoscute cazuri de muncă nedeclarată să fie protejate împotriva unui tratament nefavorabil. Prin urmare, platforma ar trebui să joace rolul unui forum pentru schimbul de bune practici în acest domeniu.

               (22)

               Schimbul de informații și de bune practici realizat în cadrul platformei ar trebui să îi permită acesteia să aibă o contribuție utilă la eventuale inițiative adoptate la nivelul Uniunii în vederea combaterii muncii nedeclarate, inclusiv la inițiative ale Comisiei. În contextul Semestrului european, activitățile desfășurate în cadrul platformei ar putea avea o contribuție utilă în cadrul dezbaterilor referitoare la măsurile propuse pentru a aborda problema muncii nedeclarate.

               (23)

               O serie de autorități naționale diferite sunt responsabile cu aplicarea legii în domeniul muncii nedeclarate, cum ar fi inspectoratele de muncă, alte autorități care au atribuții în domeniul sănătății și în cel al siguranței la locul de muncă, inspectoratele de securitate socială și autoritățile fiscale. În anumite cazuri pot fi de asemenea implicate autoritățile de migrație și serviciile de ocupare a forței de muncă, autoritățile vamale și autoritățile responsabile pentru punerea în aplicare a politicii comune în domeniul transporturilor, poliția, procuratura și partenerii sociali.

               (24)

               Pentru a aborda munca nedeclarată în mod cuprinzător și cu succes, este necesar ca în statele membre să fie pusă în aplicare o combinație de politici. Acest demers ar trebui facilitat prin încurajarea unei cooperări structurate între autoritățile relevante și alți actori. Platforma ar trebui să includă toate autoritățile naționale relevante, în special autoritățile responsabile cu aplicarea legii, care conduc și/sau sunt active în combaterea muncii nedeclarate. Statele membre își păstrează competența de a decide ce autorități le reprezintă în contextul diferitelor activități ale platformei. Cooperarea dintre autoritățile naționale din statele membre ar trebui să se conformeze dreptului aplicabil al Uniunii și legislațiilor statelor membre.

               (25)

               Pentru a-și atinge obiectivele, platforma ar trebui să fie sprijinită de un reprezentant la nivel înalt în fiecare stat membru, care ar trebui să își coordoneze activitatea și să ia legătura cu autoritățile statelor membre și, dacă este cazul, cu alți actori, inclusiv cu partenerii sociali, care se ocupă de aspectele multiple ale muncii nedeclarate.

               (26)

               Platforma ar trebui să implice partenerii sociali de la nivelul Uniunii atât la nivel intersectorial, cât și în sectoarele care sunt cel mai grav afectate de munca nedeclarată sau au o importanță deosebită în cadrul eforturilor de combatere a acesteia și ar trebui să coopereze cu organizații internaționale relevante, precum OIM, Organizația pentru Cooperare și Dezvoltare Economică și agențiile Uniunii, în special Eurofound și Agenția Europeană pentru Securitate și Sănătate în Muncă (EU-OSHA). Implicarea Eurofound și a EU-OSHA în activitatea platformei în calitate de observatori nu ar trebui să aibă drept efect extinderea mandatelor actuale ale acestora.

               (27)

               Platforma ar trebui să adopte reguli de procedură, programe de activitate și rapoarte periodice.

               (28)

               Platforma ar trebui să poată înființa grupuri de lucru pentru a examina aspecte specifice și ar trebui să se poată baza pe expertiza unor profesioniști cu competențe specifice.

               (29)

               Platforma ar trebui să coopereze cu grupurile de experți și comitetele relevante la nivelul Uniunii a căror activitate are legături cu munca nedeclarată.

               (30)

               Platforma și activitățile acesteia ar trebui să fie finanțate prin axa PROGRESS a Programului Uniunii Europene pentru ocuparea forței de muncă și inovare socială (EaSI) în cadrul creditelor stabilite de Parlamentul European și de Consiliu. Comisia ar trebui să se asigure că platforma utilizează resursele financiare care îi sunt atribuite într-un mod transparent și eficient.

               (31)

               Având în vedere importanța principiilor privind transparența și accesul la documente, prevăzute de articolul 15 din TFUE, platforma ar trebui să își desfășoare activitatea în mod transparent, în conformitate cu principiile sus-menționate.

               (32)

               Comisia ar trebui să ia măsurile administrative necesare pentru a configura platforma.

               (33)

               Platforma ar trebui să respecte pe deplin drepturile fundamentale, precum și principiile consacrate în Carta drepturilor fundamentale a Uniunii Europene.

               (34)

               Regulamentul (CE) nr. 45/2001 al Parlamentului European și al Consiliului (5) și Directiva 95/46/CE a Parlamentului European și a Consiliului (6), precum și măsurile naționale relevante de punere în aplicare se aplică prelucrării datelor cu caracter personal efectuate în conformitate cu dispozițiile prezentei decizii.

               (35)

               Autoritatea Europeană pentru Protecția Datelor a fost consultată în conformitate cu articolul 28 alineatul (2) din Regulamentul (CE) nr. 45/2001,

         ADOPTĂ PREZENTA DECIZIE:
   CAPITOLUL I

      DISPOZIȚII GENERALE

   Articolul 1
   Instituirea platformei
   Prin prezenta decizie se instituie o platformă la nivelul Uniunii pentru intensificarea cooperării între statele membre în materie de combatere a muncii nedeclarate („platforma”).
   În scopul prezentei decizii, „combaterea muncii nedeclarate” înseamnă prevenirea, descurajarea și combaterea muncii nedeclarate, precum și promovarea demersurilor care au drept obiectiv declararea muncii în prezent nedeclarate.
   Articolul 2
   Componența platformei
   (1)   Platforma este compusă din:

               (a)

               câte un reprezentant la nivel înalt desemnat de către fiecare dintre statele membre, care reprezintă respectivul stat membru;

               (b)

               un reprezentant al Comisiei;

               (c)

               cel mult patru reprezentanți ai partenerilor sociali intersectoriali la nivelul Uniunii, desemnați de către partenerii sociali respectivi și reprezentând în mod egal angajatorii și lucrătorii.

         (2)   Pot participa la reuniunile platformei în calitate de observatori și contribuțiile lor sunt luate în considerare în mod adecvat, în conformitate cu regulamentul de procedură al acesteia, următorii:

               (a)

               cel mult 14 reprezentanți ai partenerilor sociali din sectoarele cu o incidență ridicată a muncii nedeclarate, desemnați de către partenerii sociali respectivi și care reprezintă în mod egal angajatorii și lucrătorii;

               (b)

               un reprezentant al Eurofound;

               (c)

               un reprezentant al EU-OSHA;

               (d)

               un reprezentant al OIM;

               (e)

               câte un reprezentant pentru fiecare stat terț din Spațiul Economic European.

         Pot fi invitați să participe la reuniunile platformei și alți observatori decât cei menționați la primul paragraf, urmând a se ține cont în mod corespunzător de contribuțiile acestora în conformitate cu regulamentul de procedură, în funcție de tematica ce urmează să fie discutată.
   Articolul 3
   Măsuri naționale
   Prezenta decizie nu aduce atingere competenței statelor membre de a decide cu privire la măsurile care trebuie adoptate la nivel național pentru a combate munca nedeclarată.
   Articolul 4
   Obiective
   Misiunea definitorie a platformei este aceea de a furniza contribuții cu valoare adăugată la nivelul Uniunii pentru a aborda problema complexă a muncii nedeclarate, respectând pe deplin competențele și procedurile aplicabile la nivel național.
   Platforma contribuie la acțiuni mai eficiente la nivelul Uniunii și la nivel național, care vizează îmbunătățirea condițiilor de muncă, promovarea integrării pe piața forței de muncă și a incluziunii sociale, inclusiv la o mai bună aplicare a legislației în domeniile respective, precum și la reducerea muncii nedeclarate și la apariția de locuri de muncă formale, evitându-se astfel deteriorarea calității muncii și a standardelor referitoare la sănătatea și siguranța la locul de muncă, prin:

               (a)

               consolidarea cooperării între autoritățile relevante ale statelor membre și alți actori implicați pentru a combate, în mod mai eficient și mai eficace, munca nedeclarată sub diferitele sale forme, precum și munca declarată în mod fals, asociată acesteia, inclusiv activitatea independentă falsă;

               (b)

               îmbunătățirea capacității diferitelor autorități relevante și a diferiților actori din statele membre pentru a aborda aspectele transfrontaliere ale muncii nedeclarate, contribuind în acest mod la crearea unor condiții de concurență echitabile;

               (c)

               sensibilizarea opiniei publice cu privire la chestiunile legate de munca nedeclarată și la necesitatea adoptării urgente a unor măsuri adecvate, precum și încurajarea statelor membre pentru a-și intensifica eforturile în abordarea muncii nedeclarate.

         CAPITOLUL II

      MISIUNE ȘI ACTIVITĂȚI

   Articolul 5
   Misiune
   Pentru a atinge obiectivele enumerate la articolul 4, platforma instituită la nivelul Uniunii încurajează cooperarea dintre statele membre prin:

               (a)

               schimbul de bune practici și de informații;

               (b)

               dezvoltarea expertizei și analiză;

               (c)

               încurajarea și facilitarea abordărilor inovatoare pentru a asigura desfășurarea în mod eficace și eficient a cooperării și a evaluării experiențelor la nivel transfrontalier;

               (d)

               contribuții la o înțelegere transsectorială a aspectelor legate de munca nedeclarată.

         Articolul 6
   Activități
   (1)   Pentru executarea misiunii sale, platforma desfășoară, în special, următoarele activități:

               (a)

               sporește cunoștințele privind munca nedeclarată, inclusiv cu privire la cauzele acestui fenomen și la diferențele regionale, prin intermediul unor definiții și concepte comune, al unor instrumente de măsurare bazate pe date concrete și prin promovarea de analize comparative, precum și prin instrumente metodologice relevante pentru colectarea datelor, bazate pe activitatea altor organisme, inclusiv Comitetul pentru ocuparea forței de muncă (EMCO) și Comitetul pentru protecție socială (CPS);

               (b)

               dezvoltă cunoștințele și înțelegerea reciprocă cu privire la diferitele sisteme și practici de combatere a muncii nedeclarate, inclusiv cu privire la aspectele transfrontaliere ale acestora;

               (c)

               dezvoltă analiza eficacității diferitelor măsuri de politică în combaterea muncii nedeclarate, inclusiv măsuri de prevenire și sancțiuni;

               (d)

               stabilește instrumente pentru un schimb eficient de informații și de experiență, de exemplu, o bancă de cunoștințe privind diferite practici și măsuri, inclusiv acorduri bilaterale sau multilaterale aplicate în statele membre pentru a combate munca nedeclarată;

               (e)

               dezvoltă diferite instrumente, spre exemplu orientări privind punerea în aplicare a normelor, manuale de bune practici și principii comune privind inspecțiile pentru combaterea muncii nedeclarate, și evaluează experiențele legate de utilizarea acestor instrumente;

               (f)

               facilitează și sprijină diferite forme de cooperare între statele membre prin creșterea capacității lor de a aborda aspectele transfrontaliere ale muncii nedeclarate prin promovarea și facilitarea abordărilor inovatoare, cum ar fi schimbul de personal, prin utilizarea bazelor de date, în conformitate cu legislația națională aplicabilă privind protecția datelor, precum și prin activități comune și evaluarea experiențelor legate de o astfel de cooperare desfășurată între statele membre participante;

               (g)

               examinează fezabilitatea introducerii unui sistem care să permită schimbul rapid de informații și îmbunătățește schimbul de date în conformitate cu normele de protecție a datelor ale Uniunii, inclusiv explorarea posibilităților de utilizare a Sistemului de informare al pieței interne (IMI) instituit prin Regulamentul (UE) nr. 1024/2012 al Parlamentului European și al Consiliului (7) și a Sistemului de schimb electronic de informații în materie de securitate socială (EESSI);

               (h)

               asigură schimbul de experiență între autoritățile naționale în legătură cu punerea în aplicare a dreptului relevant al Uniunii care servește obiectivului de combatere a muncii nedeclarate;

               (i)

               dezvoltă și, dacă este cazul, îmbunătățește capacitatea de instruire pentru autoritățile relevante și dezvoltă un cadru de formare comun;

               (j)

               organizează evaluări inter pares pentru a urmări progresul în ceea ce privește combaterea muncii nedeclarate înregistrat de statele membre care au ales să participe la evaluările respective;

               (k)

               asigură schimbul de experiență și dezvoltarea de bune practici în contextul cooperării dintre autoritățile relevante ale statelor membre și, dacă este cazul, țările terțe pentru a garanta faptul că prin cooperarea respectivă pot fi abordate mai eficient problemele legate de munca nedeclarată cu care se confruntă țările în cauză;

               (l)

               sporește gradul de conștientizare a problemei muncii nedeclarate prin desfășurarea de activități comune, cum ar fi campanii europene și coordonarea unor strategii regionale sau la nivelul Uniunii, inclusiv abordări sectoriale;

               (m)

               asigură schimbul de experiență în ceea ce privește acțiunile de consiliere și de informare a lucrătorilor afectați de practicile care presupun utilizarea muncii nedeclarate.

         (2)   În desfășurarea activităților menționate la alineatul (1), platforma face uz de toate sursele relevante de informații, inclusiv studii și proiecte de cooperare multilaterală, și ia în considerare instrumentele și structurile relevante ale Uniunii, precum și experiența acordurilor bilaterale relevante.
   CAPITOLUL III

      FUNCȚIONAREA PLATFORMEI

   Articolul 7
   Reprezentantul la nivel înalt
   (1)   Fiecare stat membru desemnează un reprezentant la nivel înalt în calitate de membru cu drept de vot al platformei.
   Fiecare stat membru se asigură că reprezentantul său la nivel înalt este mandatat în mod corespunzător pentru a desfășura activități în cadrul platformei. Fiecare stat membru desemnează, de asemenea, un membru supleant, care îl poate înlocui pe reprezentantul la nivel înalt dacă este necesar, dispunând în aceste situații de drept de vot.
   (2)   La desemnarea reprezentanților lor la nivel înalt și a membrilor supleanți, fiecare stat membru ar trebui să aibă în vedere toate autoritățile publice relevante, în special autoritățile responsabile cu aplicarea legii și alți actori implicați în conformitate cu legislația și/sau practicile naționale. De asemenea, acestea pot să implice, în conformitate cu legislația și/sau practicile naționale, partenerii sociali sau alți actori relevanți.
   (3)   Fiecare reprezentant la nivel înalt desemnat în conformitate cu prezentul articol participă la reuniunile plenare ale platformei și, dacă este cazul, la alte activități și grupuri de lucru ale platformei.
   Fiecare reprezentant la nivel înalt furnizează Comisiei lista și datele de contact ale autorităților relevante și, după caz, ale partenerilor sociali și ale altor actori relevanți, care sunt implicați în combaterea muncii nedeclarate.
   Fiecare reprezentant la nivel înalt asigură legătura cu toate autoritățile relevante și, dacă este cazul, cu partenerii sociali și cu alți actori relevanți în ceea ce privește activitățile platformei și coordonează participarea acestora la reuniunile și/sau contribuția la activitățile platformei sau a grupurilor sale de lucru.
   Articolul 8
   Activitate
   (1)   Platforma este prezidată de reprezentantul Comisiei. Președintele este asistat de doi copreședinți, aleși din rândul reprezentanților la nivel înalt.
   Președintele și cei doi copreședinți formează Biroul.
   Biroul pregătește și organizează activitatea platformei în colaborare cu un serviciu de secretariat, care îndeplinește funcția de secretariat al platformei, inclusiv al Biroului și al grupurilor de lucru. Secretariatul este pus la dispoziție de către Comisie.
   (2)   Platforma se întrunește cel puțin de două ori pe an.
   (3)   Pentru executarea misiunii sale, platforma adoptă decizii în legătură cu următoarele aspecte:

               (a)

               regulamentul său de procedură;

               (b)

               programe de activitate bienale care prevăd, printre altele, prioritățile acesteia și o descriere concretă a activităților menționate la articolul 6;

               (c)

               rapoarte ale platformei la fiecare doi ani;

               (d)

               constituirea de grupuri de lucru pentru a examina aspectele menționate în programele de activitate, inclusiv modalitățile practice de desfășurare a activității respectivelor grupuri de lucru, care sunt dizolvate de îndată ce mandatele acestora sunt îndeplinite.

         Platforma adoptă deciziile menționate în prezentul alineat cu majoritate simplă. Reprezentantul Comisiei și fiecare reprezentant la nivel înalt dispun, fiecare, de un vot.
   (4)   Dacă este cazul, Biroul poate să invite experți care dețin competențe specifice în legătură cu un subiect în discuție să participe la deliberările platformei sau ale grupului de lucru.
   (5)   Platforma este asistată de secretariatul menționat la alineatul (1). Secretariatul pregătește reuniunile platformei, redactează proiectele programelor de activitate ale platformei și proiectele de rapoarte, asigurând monitorizarea reuniunilor platformei și a rezultatelor acestora.
   (6)   Comisia informează periodic Parlamentul European și Consiliul cu privire la activitățile platformei, inclusiv cu privire la reuniunile comune cu grupurile de experți și cu comitetele relevante. Comisia prezintă programele de activitate și rapoartele elaborate Parlamentului European, Consiliului, Comitetului Economic și Social European și Comitetului Regiunilor.
   Articolul 9
   Cooperare
   (1)   Platforma cooperează în mod eficace, evitând dublarea eforturilor, cu alte grupuri de experți și comitete relevante la nivelul Uniunii a căror activitate are legătură cu munca nedeclarată, în special, Comitetul inspectorilor de muncă principali (SLIC), Comitetul de experți privind detașarea lucrătorilor, Comisia administrativă pentru coordonarea sistemelor de securitate socială, rețeaua serviciilor publice de ocupare a forței de muncă (SPFOM), Comitetul pentru ocuparea forței de muncă (EMCO), Comitetul pentru protecție socială (CPS) și Grupul de lucru privind cooperarea administrativă în domeniul impozitării directe. Platforma le adresează reprezentanților acestor grupuri și comitete invitații pentru a participa la activitățile sale în calitate de observatori, dacă este cazul. Pentru asigurarea unei activități mai eficiente și a unui impact mai puternic, se pot organiza și reuniuni comune.
   (2)   Platforma stabilește o cooperare adecvată cu Eurofound și cu EU-OSHA.
   Articolul 10
   Rambursarea cheltuielilor
   Comisia rambursează cheltuielile de călătorie și, dacă este cazul, diurna pentru membrii, supleanții acestora, observatorii și experții invitați în legătură cu activitățile platformei.
   Membrii, supleanții acestora, observatorii și experții invitați nu sunt remunerați pentru serviciile pe care le prestează.
   Articolul 11
   Sprijin financiar
   Resursele globale pentru punerea în aplicare a prezentei decizii sunt prevăzute în cadrul EaSI. Comisia gestionează resursele financiare furnizate de către EaSI pentru finanțarea platformei într-un mod transparent și eficient.
   CAPITOLUL IV

      DISPOZIȚII FINALE

   Articolul 12
   Revizuire
   Până la 13 martie 2020, Comisia, după consultarea platformei, prezintă Parlamentului European, Consiliului, Comitetului Economic și Social European și Comitetului Regiunilor un raport privind punerea în aplicare și privind valoarea adăugată a acestei decizii și propune, dacă este cazul, modificările necesare. Raportul evaluează, în special, măsura în care platforma a contribuit la realizarea obiectivelor prevăzute la articolul 4, și-a realizat misiunea definită la articolul 5, a realizat activitățile menționate la articolul 6 și a abordat prioritățile stabilite în programele sale de activitate. Comisia prezintă, dacă este cazul, propuneri privind funcționarea platformei.
   Articolul 13
   Destinatari
   Prezenta decizie se adresează statelor membre.
   Articolul 14
   Intrare în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Strasbourg, 9 martie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         J.A. HENNIS-PLASSCHAERT

      (1)  JO C 458, 19.12.2014, p. 43.

      (2)  JO C 415, 20.11.2014, p. 37.

      (3)  Poziția Parlamentului European din 2 februarie 2016 (nepublicată încă în Jurnalul Oficial) și Decizia Consiliului din 24 februarie 2016.

      (4)  Decizia (UE) 2015/1848 a Consiliului din 5 octombrie 2015 privind orientările pentru politicile de ocupare a forței de muncă ale statelor membre pentru 2015 (JO L 268, 15.10.2015, p. 28).

      (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (6)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).

      (7)  Regulamentul (UE) nr. 1024/2012 al Parlamentului European și al Consiliului din 25 octombrie 2012 privind cooperarea administrativă prin intermediul Sistemului de informare al pieței interne și de abrogare a Deciziei 2008/49/CE a Comisiei („Regulamentul IMI”) (JO L 316, 14.11.2012, p. 1).


title: Decizia Comisiei din 26 ianuarie 2015 de instituire a grupului de experți „Forumul comun al UE pentru prețurile de transfer”

text:
               28.1.2015

               RO

               Jurnalul Oficial al Uniunii Europene

               C 28/5

         DECIZIA COMISIEI
   din 26 ianuarie 2015
   de instituire a grupului de experți „Forumul comun al UE pentru prețurile de transfer”
   (2015/C 28/05)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Decizia 2011/C 24/03 a Comisiei (1), prin care a fost instituit Forumul comun al UE pentru prețurile de transfer, expiră la 31 martie 2015.

               (2)

               Având în vedere importanța chestiunilor fiscale legate de prețurile de transfer pe piața internă, experiența pozitivă a asistenței și consilierii oferite Comisiei de Forumul comun al UE pentru prețurile de transfer și nevoia permanentă a Comisiei de a dispune de un asemenea organism, pentru a asigura o aplicare mai uniformă a normelor privind prețurile de transfer în cadrul Uniunii, este necesar să se instituie un nou grup de experți „Forumul comun al UE pentru prețurile de transfer” și să se definească sarcinile și structura acestuia.

               (3)

               Forumul comun al UE pentru prețurile de transfer trebuie să asiste și să consilieze Comisia cu privire la chestiunile fiscale legate de prețurile de transfer.

               (4)

               Forumul comun al UE pentru prețurile de transfer trebuie să fie format din experți în domeniul prețurilor de transfer, provenind atât din sectorul public, cât și din sectorul neguvernamental. Este totodată de dorit să existe posibilitatea înlocuirii membrilor pentru a menține o reprezentare echilibrată a domeniilor de expertiză și de interes.

               (5)

               Ar trebui stabilite norme privind divulgarea informațiilor de către membrii Forumului comun al UE pentru prețurile de transfer.

               (6)

               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului (2).

               (7)

               Decizia 2011/C 24/03 trebuie abrogată.

               (8)

               Este necesar să se stabilească o perioadă de aplicare a prezentei decizii,

         DECIDE:
   Articolul 1
   Obiect
   Se înființează grupul de experți numit „Forumul comun al UE pentru prețurile de transfer”, denumit în continuare „forumul”.
   Articolul 2
   Sarcini
   Sarcinile forumului sunt următoarele:

               (a)

               să creeze o platformă în cadrul căreia experții din cadrul întreprinderilor, al societății civile și al administrațiilor fiscale naționale să poată discuta acele probleme legate de prețurile de transfer care constituie obstacole pentru activitățile comerciale transfrontaliere din cadrul Uniunii;

               (b)

               să consilieze Comisia cu privire la aspectele fiscale legate de prețurile de transfer;

               (c)

               să ofere Comisiei asistență în găsirea unor soluții practice, compatibile cu Ghidul OCDE referitor la prețurile de transfer pentru întreprinderile multinaționale și administrațiile fiscale.

         Articolul 3
   Consultare
   (1)   Comisia poate consulta forumul cu privire la orice aspect legat de prețurile de transfer.
   (2)   Președintele forumului poate recomanda Comisiei să consulte forumul cu privire la o chestiune specifică.
   Articolul 4
   Componență – numirea membrilor
   (1)   Membrii forumului vor fi administrațiile fiscale ale statelor membre și 18 organizații (3).
   (2)   Administrația fiscală a fiecărui stat membru numește un reprezentant în cadrul forumului, care trebuie să fie un funcționar public responsabil de chestiuni legate de prețurile de transfer.
   (3)   Organizațiile sunt numite de directorul general al DG Impozitare și Uniune Vamală din rândul organizațiilor care au răspuns apelului de depunere a candidaturilor și au nominalizat ca reprezentanți experți cu calificări corespunzătoare.
   (4)   Organizațiile considerate eligibile, dar care nu sunt numite pot fi înscrise pe o listă de rezervă, pe care Comisia o poate folosi pentru numirea de supleanți.
   (5)   Organizațiile sunt numite pe o perioadă de doi ani. Ele rămân în funcție până la data la care sunt înlocuite sau până la încheierea mandatului lor. Acest mandat poate fi reînnoit.
   (6)   Organizațiile pot fi înlocuite pentru durata rămasă a mandatului în următoarele cazuri:

               (a)

               dacă organizația demisionează;

               (b)

               dacă organizația nu mai poate contribui în mod concret la lucrările forumului;

               (c)

               dacă acest lucru este de dorit pentru a menține o reprezentare echilibrată a domeniilor de expertiză și de interes.

         (7)   Numele organizațiilor se publică în Registrul grupurilor de experți și al altor entități similare al Comisiei (denumit în continuare „registrul”) și pe un site creat în acest scop.
   (8)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționare
   (1)   Directorul General al DG Impozitare și Uniune Vamală numește președintele grupului. Documentele reuniunilor sunt pregătite sub responsabilitatea președintelui, în consultare cu reprezentantul Comisiei.
   (2)   De comun acord cu reprezentantul Comisiei, forumul poate înființa subgrupuri care să examineze probleme specifice, pe baza unor termeni de referință definiți de forum. Aceste subgrupuri sunt desființate imediat după ce și-au îndeplinit mandatul.
   (3)   Reprezentantul Comisiei poate invita ad-hoc experți din afara forumului, având competențe specifice în legătură cu un subiect de pe ordinea de zi, pentru a participa la activitatea forumului sau a subgrupului. De asemenea, reprezentantul Comisiei poate acorda statutul de observator unor persoane fizice și organizații, așa cum sunt definite în regula 8(3) din regulile orizontale aplicabile grupurilor de experți (4), unor țări candidate și OCDE.
   (4)   Membrii forumului și reprezentanții acestora, precum și experții și observatorii invitați trebuie să respecte obligațiile de secret profesional prevăzute în tratate și în normele de implementare a acestora, precum și normele Comisiei privind securitatea în ceea ce privește protecția informațiilor clasificate ale UE stabilite în anexa la Decizia 2001/844/CE, CECO, Euratom a Comisiei (5). Dacă aceste obligații nu sunt respectate, Comisia poate lua toate măsurile necesare.
   (5)   În principiu, reuniunile forumului și ale subgrupurilor acestuia au loc la unul dintre sediile Comisiei. Comisia asigură serviciile de secretariat. La reuniunile forumului și ale subgrupurilor acestuia pot asista și alți funcționari ai Comisiei interesați de lucrări.
   (6)   Forumul adoptă un regulament de procedură propriu pe baza regulamentului de procedură standard pentru grupurile de experți.
   (7)   Comisia publică toate documentele relevante privind activitățile desfășurate de forum (de exemplu, ordine de zi, procese-verbale și contribuțiile participanților), fie în registru, fie prin intermediul unui link, inclus în registru, către un site dedicat unde pot fi găsite informațiile. Se pot face excepții la publicare dacă divulgarea unui document este de natură să submineze protecția unui interes public sau privat, astfel cum este definit la articolul 4 din Regulamentul (CE) nr. 1049/2001 al Parlamentului European și al Consiliului (6).
   Articolul 6
   Cheltuieli aferente întrunirilor
   (1)   Participanții la activitățile forumului nu sunt remunerați pentru serviciile pe care le prestează.
   (2)   Comisia rambursează cheltuielile de deplasare și, dacă este cazul, cheltuielile de ședere ale participanților la activitățile forumului în conformitate cu dispozițiile în vigoare în cadrul Comisiei.
   (3)   Cheltuielile respective sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Abrogare
   Decizia 2011/C 24/03 se abrogă.
   Articolul 8
   Aplicabilitate
   Prezenta decizie se aplică până la 31 martie 2019.

      Adoptată la Bruxelles, 26 ianuarie 2015.

            Pentru Comisie

         Pierre MOSCOVICI

            Membru al Comisiei

      (1)  Decizia 2011/C 24/03 a Comisiei din 25 ianuarie 2011 de instituire a grupului de experți „Forumul comun al UE pentru prețurile de transfer” (JO C 24, 26.1.2011, p. 3).

      (2)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (3)  Organizații în sensul larg al cuvântului, incluzând societăți comerciale, asociații, organizații nonguvernamentale, sindicate, universități, institute de cercetare, agenții ale Uniunii, organisme ale Uniunii și organizații internaționale.

      (4)  Cadru pentru grupurile de experți ale Comisiei: reguli orizontale și registru public, C(2010) 7649 final.

      (5)  Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).

      (6)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43). [Aceste excepții au rolul de a proteja securitatea publică, afacerile militare, relațiile internaționale, politica financiară, monetară sau economică, viața privată și integritatea persoanelor, interesele comerciale, procedurile judiciare și consultanța juridică, anchetele/inspecțiile/auditurile și procesul decizional al instituției.]


title: 2012/693/UE: Decizia Consiliului din 7 noiembrie 2012 de numire a unui membru danez în cadrul Comitetului Economic și Social European

text:
               9.11.2012

               RO

               Jurnalul Oficial al Uniunii Europene

               L 310/49

         DECIZIA CONSILIULUI
   din 7 noiembrie 2012
   de numire a unui membru danez în cadrul Comitetului Economic și Social European
   (2012/693/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului danez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Nils Juhl ANDREASEN,

         ADOPTĂ PREZENTA DECIZIE:
   Articolul 1
   Doamna Rikke EDSJÖ, Senior Consultant, Danish Agriculture and Food Council, se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 7 noiembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 251, 25.9.2010, p. 8.


title: Decizia Consiliului din 21 decembrie 1989 privind încheierea Acordului dintre Comunitatea Economică Europeană și Republica Islanda privind sistemele de transfer electronic de date comerciale

text:
Anunţ juridic important

|

31989D0691

Jurnalul Oficial L 400 , 30/12/1989 p. 0011 - 0011 ediţie specială finlandeză: capitol 16 volum 1 p. 0095  ediţie specială suedeză: capitol 16 volum 1 p. 0095  ediţie specială în limba cehă capitol 11 volum 17 p. 42  - 42 ediţie specială în limba estonă capitol 11 volum 17 p. 42  - 42 ediţie specială în limba maghiară capitol 11 volum 17 p. 42  - 42 ediţie specială în limba lituaniană capitol 11 volum 17 p. 42  - 42 LV.ES capitol 11 volum 17 p. 42  - 42 MT.ES capitol 11 volum 17 p. 42  - 42 PL.ES capitol 11 volum 17 p. 42  - 42 SK.ES capitol 11 volum 17 p. 42  - 42 ediţie specială în limba slovenă capitol 11 volum 17 p. 42  - 42

		19891221Decizia Consiliuluidin 21 decembrie 1989privind încheierea Acordului dintre Comunitatea Economică Europeană și Republica Islanda privind sistemele de transfer electronic de date comerciale(89/691/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 235,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât, în temeiul Deciziei 87/499/CEE [4], Consiliul adoptă un program comunitar privind transferul electronic de date comerciale, care utilizează rețelele de comunicații (Tedis);întrucât, în temeiul Deciziei 89/241/CEE [5], Consiliul a modificat Decizia 87/499/CEE pentru a permite întreprinderilor din țări terțe cu care Comunitatea a încheiat un acord de asociere a acestor țări la programul Tedis să ia parte la realizările acestuia;întrucât, în conformitate cu aceeași Decizie 89/241/CEE, Consiliul a autorizat Comisia să negocieze asemenea acorduri cu țările membre ale Asociației Europene a Liberului Schimb (AELS);întrucât este, prin urmare, necesar să se aprobe Acordul dintre Comunitatea Economică Europeană și Republica Islanda privind sistemele de transfer electronic de date comerciale,DECIDE:Articolul 1Acordul dintre Comunitatea Economică Europeană și Republica Islanda privind sistemele de transfer electronic de date comerciale se aprobă în numele Comunității.Textul acordului se anexează la prezenta decizie.Articolul 2Președintele Consiliului procedează, în numele Comunității, la notificarea prevăzută la articolul 8 din acord.Adoptată la Bruxelles, 21 decembrie 1989.Pentru ConsiliuPreședinteleÉ. Cresson[1] JO C 285, 11.11.1989, p. 6.[2] Aviz emis la 15 decembrie 1989 (nepublicat încă în Jurnalul Oficial).[3] Aviz emis la 19 decembrie 1989 (nepublicat încă în Jurnalul Oficial).[4] JO L 285, 8.10.1987, p. 35.[5] JO L 97, 11.4.1989, p. 46.--------------------------------------------------


title: Decizia (PESC) 2016/1633 a Comitetului politic și de securitate din 26 iulie 2016 privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/1/2016)

text:
               10.9.2016

               RO

               Jurnalul Oficial al Uniunii Europene

               L 243/8

         DECIZIA (PESC) 2016/1633 A COMITETULUI POLITIC ȘI DE SECURITATE
   din 26 iulie 2016
   privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/1/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Decizia 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2012/389/PESC, Comitetul politic și de securitate (COPS) este autorizat, în conformitate cu articolul 38 paragraful al treilea din tratat, să adopte deciziile relevante în scopul exercitării controlului politic și a conducerii strategice a misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR), inclusiv decizia de numire a unui șef al misiunii.

               (2)

               La 17 iulie 2012, COPS a adoptat Decizia EUCAP NESTOR/1/2012 (2) de numire a domnului Jacques LAUNAY în calitate de șef al EUCAP NESTOR începând cu 17 iulie 2012.

               (3)

               La 23 iulie 2013, COPS a adoptat Decizia EUCAP NESTOR/3/2013 (3) de numire a domnului Etienne DE MONTAIGNE DE PONCINS în calitate de șef al EUCAP NESTOR pentru perioada 16 iulie 2013-15 iulie 2014.

               (4)

               La 24 iulie 2014, COPS a adoptat Decizia EUCAP NESTOR/1/2014 (4) de prelungire a mandatului domnului Etienne DE MONTAIGNE DE PONCINS în calitate de șef al misiunii EUCAP NESTOR până la 15 iulie 2015.

               (5)

               La 22 iulie 2016, Înaltul Reprezentant al Uniunii pentru afaceri externe și politica de securitate a propus numirea doamnei Maria-Cristina STEPANESCU ca șef al misiunii EUCAP NESTOR începând cu 1 septembrie 2016 până la 12 decembrie 2016,

         ADOPTĂ PREZENTA DECIZIE:
   Articolul 1
   Doamna Maria-Cristina STEPANESCU este numită șef al misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) începând cu 1 septembrie 2016 până la 12 decembrie 2016.
   Articolul 2
   Prezenta decizie intră în vigoare la data adoptării.

      Adoptată la Bruxelles, 26 iulie 2016.

            Pentru Comitetul politic și de securitate

            Președintele

         W. STEVENS

      (1)  JO L 187, 17.7.2012, p. 40.

      (2)  Decizia 2012/426/PESC a Comitetului politic și de securitate din 17 iulie 2012 privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/1/2012) (JO L 198, 25.7.2012, p. 16).

      (3)  Decizia 2013/400/PESC a Comitetului politic și de securitate din 23 iulie 2013 privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/3/2013) (JO L 202, 27.7.2013, p. 23).

      (4)  Decizia 2014/642/PESC a Comitetului politic și de securitate din 24 iulie 2014 de prelungire a mandatului șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/1/2014) (JO L 267, 6.9.2014, p. 4).


title: Decizia (UE) 2016/350 a Consiliului din 25 februarie 2016 privind încheierea Acordului dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil

text:
               11.3.2016

               RO

               Jurnalul Oficial al Uniunii Europene

               L 65/61

         DECIZIA (UE) 2016/350 A CONSILIULUI
   din 25 februarie 2016
   privind încheierea Acordului dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 74 și articolul 78 alineatele (1) și (2), coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2014/185/UE a Consiliului (1), Acordul dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil (denumit în continuare „acordul”) a fost semnat la 11 februarie 2014, sub rezerva încheierii sale.

               (2)

               Acordul ar trebui să fie aprobat.

               (3)

               În conformitate cu considerentul 21 din Regulamentul (UE) nr. 439/2010 al Parlamentului European și al Consiliului (2), Regatul Unit și Irlanda participă la regulamentul menționat și le revin obligații în temeiul acestuia. Prin urmare, acestea ar trebui să se conformeze articolului 49 alineatul (1) din Regulamentul (UE) nr. 439/2010 și să participe la prezenta decizie. Regatul Unit și Irlanda participă, așadar, la prezenta decizie.

               (4)

               În conformitate cu considerentul 22 din Regulamentul (UE) nr. 439/2010, Danemarca nu participă la adoptarea regulamentului menționat și nu îi revin obligații în temeiul acestuia. Danemarca nu participă, așadar, la prezenta decizie,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil.
   Textul acordului este atașat la prezenta decizie.
   Articolul 2
   Președintele Consiliului efectuează, în numele Uniunii, notificarea prevăzută la articolul 13 alineatul (1) din acord (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 25 februarie 2016.

            Pentru Consiliu

            Președintele

         K.H.D.M. DIJKHOFF

      (1)  Decizia 2014/185/UE a Consiliului din 11 februarie 2014 privind semnarea, în numele Uniunii, a Acordului dintre Uniunea Europeană și Confederația Elvețiană privind participarea acesteia la Biroul European de Sprijin pentru Azil (JO L 102, 5.4.2014, p. 1).

      (2)  Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (JO L 132, 29.5.2010, p. 11).

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2015/1615 a Parlamentului European din 29 aprilie 2015 privind descărcarea de gestiune pentru execuția bugetului general al Uniunii Europene aferent exercițiului financiar 2013, secțiunea II – Consiliul European și Consiliul

text:
               30.9.2015

               RO

               Jurnalul Oficial al Uniunii Europene

               L 255/21

      DECIZIA (UE) 2015/1615 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului general al Uniunii Europene aferent exercițiului financiar 2013, secțiunea II – Consiliul European și Consiliul
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2013 (1),

                  —

                  având în vedere conturile anuale consolidate ale Uniunii Europene pentru exercițiul financiar 2013 [COM(2014) 510 – C8-0148/2014] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2013, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 55, 99, 164, 165 și 166,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0116/2015),

         1.

            amână decizia sa de a acorda secretarului general al Consiliului descărcarea de gestiune pentru execuția bugetului Consiliului European și al Consiliului aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Justiție a Uniunii Europene, Curții de Conturi, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO L 66, 8.3.2013.

         (2)  JO C 403, 13.11.2014, p. 1.

         (3)  JO C 398, 12.11.2014, p. 1.

         (4)  JO C 403, 13.11.2014, p. 128.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.


title: 2011/615/UE: Decizia Parlamentului European din 10 mai 2011 privind închiderea conturilor Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/254

         DECIZIA PARLAMENTULUI EUROPEAN
   din 10 mai 2011
   privind închiderea conturilor Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2009
   (2011/615/UE)
   PARLAMENTUL EUROPEAN,

               —

               având în vedere conturile anuale finale ale Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2009,

               —

               având în vedere Raportul Curții de Conturi privind conturile anuale ale Întreprinderii comune pentru inițiativa privind medicamentele inovatoare pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

               —

               având în vedere Recomandarea Consiliului din 15 februarie 2011 (05894/2011 – C7-0051/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea întreprinderii comune pentru punerea în aplicare a inițiativei tehnologice comune privind medicamentele inovatoare (3), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0129/2011),

               1.

               aprobă închiderea conturilor Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Întreprinderii comune pentru punerea în aplicare a inițiativei tehnologice comune privind medicamentele inovatoare, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 342, 16.12.2010, p. 15.

      (2)  JO L 248, 16.9.2002, p. 1.

      (3)  JO L 30, 4.2.2008, p. 38.

      (4)  JO L 357, 31.12.2002, p. 72.


title: 2011/324/UE: Decizia Consiliului din 30 mai 2011 de prelungire a aplicării Deciziei 2010/371/UE privind încheierea consultărilor cu Republica Madagascar în temeiul articolului 96 din Acordul de parteneriat ACP-UE

text:
               1.6.2011

               RO

               Jurnalul Oficial al Uniunii Europene

               L 146/2

         DECIZIA CONSILIULUI
   din 30 mai 2011
   de prelungire a aplicării Deciziei 2010/371/UE privind încheierea consultărilor cu Republica Madagascar în temeiul articolului 96 din Acordul de parteneriat ACP-UE
   (2011/324/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou, la 23 iunie 2000 (1), astfel cum a fost modificat ultima dată la Ouagadougou la 23 iunie 2010 (2) (denumit în continuare „Acordul de parteneriat ACP-UE”), în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, privind măsurile care trebuie adoptate și procedurile care trebuie urmate pentru punerea în aplicare a Acordului de parteneriat ACP-UE (3), în special articolul 3,
   având în vedere propunerea Comisiei Europene,
   întrucât:

               (1)

               Elementele esențiale menționate la articolul 9 din Acordul de parteneriat ACP-UE au fost încălcate.

               (2)

               În temeiul articolului 96 din Acordul de parteneriat ACP-UE, la 6 iulie 2009 au fost inițiate consultări cu Republica Madagascar în prezența reprezentanților grupului statelor din Africa, Caraibe și Pacific (ACP), pe parcursul cărora reprezentanții Înaltei Autorități de Tranziție nu au prezentat propuneri sau angajamente satisfăcătoare.

               (3)

               S-au depus eforturi semnificative prin medierea Comunității pentru Dezvoltarea Africii Australe („SADC”) și a tuturor părților politice pentru găsirea unei ieșiri din criza politică, în special prin negocierea unei foi de parcurs, propusă de mediatorii SADC, referitoare la un proces de tranziție consensuală, care urmărește organizarea unor alegeri libere și credibile care să permită reinstaurarea ordinii constituționale.

               (4)

               Cu toate acestea, au trecut deja 12 luni și Uniunea Europeană constată că, în ciuda acestor eforturi, această foaie de parcurs nu a fost încă semnată de către părțile interesate și nu a fost aprobată de către SADC, Uniunea Africană și comunitatea internațională. Pentru moment, din aceste motive, nu este posibil să se preconizeze o tranziție bazată pe consens pentru reinstaurarea ordinii constituționale, ceea ce este esențial pentru modificarea măsurilor corespunzătoare în vigoare.

               (5)

               Termenul de aplicare a Deciziei 2010/371/UE a Consiliului (4) expiră la 6 iunie 2011. Ca urmare a situației prezentate anterior, este necesară prelungirea respectivului termen cu șase luni, sub rezerva reexaminării periodice pe parcursul respectivului termen,

         ADOPTĂ PREZENTA DECIZIE:
   Articolul 1
   La articolul 3 din Decizia 2010/371/UE, a doua teză se înlocuiește cu următorul text:
   „Decizia rămâne în vigoare până la 6 decembrie 2011, sub rezerva reexaminării periodice pe parcursul termenului respectiv.”
   Articolul 2
   Prezenta decizie intră în vigoare la data adoptării.

      Adoptată la Bruxelles, 30 mai 2011.

            Pentru Consiliu

            Președintele

         CSÉFALVAY Z.

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  JO L 169, 3.7.2010, p. 13.

      ANEXĂ
      Bruxelles,

         PROIECT DE SCRISOARE CĂTRE PREȘEDINTELE ÎNALTEI AUTORITĂȚI DE TRANZIȚIE

      Domnule președinte,
      Uniunea Europeană acordă o importanță deosebită dispozițiilor articolului 9 din Acordul de parteneriat ACP-UE. Ca elemente fundamentale ale Acordului de parteneriat, respectarea drepturilor omului, instituțiile democratice și statul de drept stau la baza relațiilor noastre.
      Prin scrisoarea din 16 iunie 2010, Uniunea Europeană v-a adus la cunoștință Decizia 2010/371/UE din 7 iunie 2010 de a încheia consultările inițiate în temeiul articolului 96 din Acordul de parteneriat ACP-UE și de a adopta anumite „măsuri corespunzătoare”, în sensul articolului 96 alineatul (2) litera (c) din respectivul acord.
      Uniunea Europeană este conștientă de faptul că toate părțile politice au depus eforturi de la acea dată în vederea găsirii unei soluții de ieșire din criza politică ce macină țara dumneavoastră. Uniunea Europeană ia act cu deosebit interes de evoluțiile înregistrate în cadrul negocierilor privind o foaie de parcurs prezentată în urma medierii de către Comunitatea pentru Dezvoltarea Africii Australe, referitoare la un proces de tranziție pe bază de consens și neutru pentru ieșirea din criză a Republicii Madagascar, care ar trebui să conducă la organizarea unor alegeri libere și credibile care să permită reinstaurarea ordinii constituționale. UE dorește să reafirme sprijinul său deplin în ceea ce privește eforturile de mediere depuse de SADC.
      Uniunea Europeană ia notă de rezultatul summit-ului SADC din 20 mai 2011. Șefii de stat și de guvern au decis să convoace, în cel mai scurt termen posibil, o reuniune la care să participe toate părțile malgașe și în cadrul căreia să se ajungă la un acord privind o foaie de parcurs care să pregătească terenul pentru desfășurarea de alegeri libere și credibile. UE invită toate părțile malgașe să coopereze cu bună credință în cadrul acestor eforturi.
      Uniunea Europeană este pregătită să intensifice dialogul politic cu Madagascarul și să ofere sprijin politic și financiar pentru o tranziție bazată pe consens care rezultă din punerea în aplicare a unei foi de parcurs semnate de toate părțile implicate și aprobate de către SADC, Uniunea Africană și comunitatea internațională. Uniunea Europeană acordă o importanță primordială încheierii îndelungatei crize politice cu consecințe economice și sociale care se dovedesc pe zi ce trece mai greu de suportat pentru populația malgașă.
      Deoarece Decizia 2010/371/UE expiră la 6 iunie 2011, Uniunea Europeană a hotărât prelungirea aplicării deciziei, dar aceasta va fi revizuită odată ce o foaie de parcurs va fi aprobată de către SADC, Uniunea Africană și comunitatea internațională.
      Cu deosebită considerație,

            Pentru Uniunea Europeană


title: Decizia Consiliului din 29 aprilie 2004 privind semnarea și aplicarea provizorie a unui Protocol la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kazahstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0709

Jurnalul Oficial L 303 , 01/11/2006 p. 0001 - 0002

		20040429Decizia Consiliuluidin 29 aprilie 2004privind semnarea și aplicarea provizorie a unui Protocol la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kazahstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/709/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 44 alineatul (2), ultima teză de la articolul 47 alineatul (2), articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu prima teză de la articolul 300 alineatul (2) primul paragraf,având în vedere Tratatul de aderare din 16 aprilie 2003, în special articolul 2 alineatul (3),având în vedere actul anexat la Tratatul de aderare, în special articolul 6 alineatul (2),având în vedere propunerea Comisiei,întrucât:(1) La 8 decembrie 2003, Consiliul a autorizat Comisia, în numele Comunității și al statelor membre ale acesteia, să negocieze cu Republica Kazahstan un Protocol la Acordul de parteneriat și cooperare pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană și pentru a prevedea anumite ajustări tehnice legate de dezvoltările instituționale și juridice în cadrul Uniunii Europene.(2) Sub rezerva încheierii eventuale a acestuia la o dată ulterioară, protocolul a fost negociat și acum trebuie semnat în numele Comunității Europene și al statelor membre ale acesteia.(3) Este necesar ca protocolul să fie aplicat cu caracter provizoriu începând cu data aderării, până la îndeplinirea procedurilor necesare pentru încheierea formală a acestuia,DECIDE:Articolul 1Președintele Consiliului este autorizat să desemneze persoana (persoanele) împuternicită (împuternicite) să semneze, în numele Comunității Europene și al statelor membre ale acesteia, Protocolul la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Kazahstan, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană, sub rezerva unei încheieri eventuale la o dată ulterioară.Textul protocolului se atașează la prezenta decizie [1].Articolul 2Până la intrarea în vigoare a acestuia, protocolul este aplicat cu titlu provizoriu începând cu data aderării.Adoptat la Luxemburg, 29 aprilie 2004.Pentru ConsiliuPreședinteleM. McDowell[1] JO L 303, 1.11.2006, p. 3.--------------------------------------------------


title: 2011/774/UE: Decizia Parlamentului European și a Consiliului din 16 noiembrie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/021 IE/Construction 71 introdusă de Irlanda)

text:
               30.11.2011

               RO

               Jurnalul Oficial al Uniunii Europene

               L 317/32

         DECIZIA PARLAMENTULUI EUROPEAN ȘI A CONSILIULUI
   din 16 noiembrie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/021 IE/Construction 71 introdusă de Irlanda)
   (2011/774/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor majore din structura comerțului mondial cauzate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               Irlanda a prezentat la 9 iunie 2010 o cerere de mobilizare a FEG în legătură cu concedierile în 230 întreprinderi a căror activitate se încadrează în NACE revizuirea 2 diviziunea 71 („Activități de arhitectură și inginerie; analize și testări tehnice”) în regiunile NUTS II Border, Midland and Western (IE01) și Southern and Eastern (IE02) și a prezentat informații suplimentare până la 17 iunie 2011. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 387 819 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Irlanda,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare prin alocarea sumei de 1 387 819 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 noiembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         W. SZCZUKA

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.